Magnar Norderhaug

Magnar Norderhaug (1939–2006Øysten Dahle og Erik Solheim: «Nekrologer. Magnar Norderhaug», Aftenposten, 8. mai 2006, del 2, s. 16.) var en norsk ornitolog og naturverner.

Han arbeidet som biolog ved Norsk Polarinstitutt 1967–72, som frilufts- og naturvernkonsulent i Vestfold fylke 1972–73, som naturverninspektør i Sør-Norge ved Miljøverndepartementet 1973–85, og som økologisk rådgiver og Norad  1985–89. I 1989 ble han leder for Worldwatch Institute Norden fra 1989, en stilling han beholdt til sin død.

Norderhaug bidro til opprettelsen av flere norske miljøorganisasjoner. Han var den første leder i Norges Feltbiologiske Ungdomsforening, en organisasjon som senere ble kjent som Natur og Ungdom. Norderhaug var også engasjert i Norges Naturvernforbund, der han satt i landsstyret og skrev i tidsskriftet Norsk Natur.  I 1988 deltok han i etableringen av Greenpeace i Norge.Truls Gulowsen: Nekrologer. Magnar Norderhaug, Aftenposten, 8. mai 2006, del 2, s. 16.

I sitt arbeid for naturvern bidro han til:
 Fredningen av hvitkinngåsa.
 Isbjørnavtalen av 1973; avtale om bevaring av isbjørn mellom USA, Canada, Sovjetunionen, Danmark og Norge.
 Bern-konvensjonen av 1979; om vern av ville europeiske planter, dyr og habitater.

Norderhaug skrev et stort antall bøker, i hovedsak om miljø- og utviklingsspørsmål.

Kongen utnevnte i 2005 Norderhaug til ridder av 1. klasse av St. Olavs Orden «for hans innsats innen miljøvern.»«Tildeling av ordener og medaljer: Søk i arkivet», kongehuset.no, besøkt 4. november 2009.

 Referanser 

Kategori:Norske miljøvernere
Kategori:Riddere av 1. klasse av St. Olavs Orden
Kategori:Norske ornitologer